ONARPEN AKORDIOAREN EREDUA
PLAN EKONOMIKO-FINANTZARIOA

20.... ko aurrekontuaren likidazio espedientearekin batera doan kontu hartzailearen txostenaren arabera, urte horretan udalak ez ditu bete aurrekontu egonkortasunaren eta finantza iraunkortasunaren helburuak, edo gastu araua edo biak.
Gipuzkoako toki erakundeen aurrekontu egonkortasunaren eta finantza iraunkortasunaren alorretan finantza tutoretzaren eskumena garatzen duen otsailaren 8ko 1/2013 Foru Arauaren 5. artikuluak xedatzen duenez, ez bada betetzen aurrekontu egonkortasuneko helburua, zor publikoko helburua edo gastu araua, plan ekonomiko-finantzario bat egin beharko da, jarduneko ekitaldian eta hurrengoan helburu horiek eta gastu araua bete ahal izateko. 
Aipatutako foru arauaren 5 bis artikuluaren 2. paragrafoak ezartzen duenez, onartutako plan ekonomiko-finantzarioak Gipuzkoako Foru Aldundiari bidaliko zaizkio, horrek jarraipena egin diezaien. Aipatutako 5 bis artikulu horren 3. paragrafoak ezartzen duenez, berriz, onartutako planak entitatearen aurrekontuen moduan emango dira argitara.
Aztertuta organo kudeatzaileak egindako plan ekonomiko-finantzarioaren proiektua.
Ikusita idazkariak egindako txostena.
Ikusita kontu hartzaileak egindako txostena.
Ikusita ………………. Batzordearen aldeko irizpena.
Udalaren osoko bilkurak, aldeko ….. botorekin, aurkako ….. botorekin eta  …….. abstentziorekin

ERABAKI DU

Lehenengoa.- Onartzea udalaren Plan Ekonomiko-Finantzarioa 20…-20… epealdirako (eranskin gisa agertzen da), eta aplikatzea haren 7. atalean jasotako neurriak. Era berean, aurrekontuaren gauzatzeak desbideratze nabarmenak ematen baditu planaren aurreikuspenekin alderatuta, udalak konpromisoa hartzen du beharrezkoak diren neurri gehigarriak aplikatzeko bi urteetan arau fiskalak betetzen direla ziurtatzeko.
Bigarrena.- Bidaltzea Plan Ekonomiko-Finantzarioa Gipuzkoako Foru Aldundiari, haren jarraipena egin dezan.
Hirugarrena.- Argitaratzea Plan Ekonomiko-Finantzarioaren onarpena Gipuzkoako Aldizkari Ofizialean, soilik informazio ondorioetarako.

Alkatea
	Idazkaria	

ERANSKINA
PLAN EKONOMIKO-FINANTZARIOA

1.- SARRERA
20.... ko aurrekontuaren likidazio espedientearekin batera doan kontu hartzailearen txostenaren arabera, urte horretan udalak ez ditu bete aurrekontu egonkortasunaren eta finantza iraunkortasunaren helburuak, edo gastu araua, edo biak.
Gipuzkoako toki erakundeen aurrekontu egonkortasunaren eta finantza iraunkortasunaren alorretan finantza tutoretzaren eskumena garatzen duen otsailaren 8ko 1/2013 Foru Arauaren 5. artikuluak xedatzen duenez, aurrekontu egonkortasunaren helburua, zor publikoaren helburua edo gastu araua betetzen ez badira, plan ekonomiko-finantzario bat egin beharko da, abian den urtean eta hurrengoan aipatutako helburuak eta gastu araua bete ahal izateko. 
Era berean, aipatutako foru arauaren 5 bis artikuluaren 1. paragrafoak ezartzen duenez, Plan ekonomiko-finantzarioak entitateko Udalbatzarrari edo organo baliokideari aurkeztuko zaizkio gehienez hilabeteko epean, ez-betetzea egiaztatzen denetik aurrera. Plan horiek Udalbatzarrak edo organo baliokideak onartu beharko ditu gehienez bi hilabeteko epean, horiek aurkezten direnetik aurrera, eta hiru hilabete igaro baino lehen abiatu beharko dira ez­betetzea egiaztatzen denetik aurrera. 
Bestalde, 5.bis artikulu horren 2. paragrafoak ezartzen duenez, onartutako plan ekonomiko-finantzarioak Gipuzkoako Foru Aldundiari bidaliko zaizkio, horrek jarraipena egin diezaien.

2.- EREMU SUBJEKTIBOA
Plan ekonomiko-finantzarioaren eremu subjektiboa osatzen dute udalak eta IGAEk administrazio publiko gisa sektorizatu dituen udalaren mendeko erakunde guztiek. Zehazki:

•	……………………………………………..(e)ko Udala
•	……………………………………………

3.- EZ-BETETZEAREN ARRAZOIAK
20.... ko aurrekontuaren likidazio espedientearekin batera doan kontu hartzailearen txostenaren arabera, urte horretan udalak ez ditu bete aurrekontu egonkortasunaren eta finantza iraunkortasunaren helburuak, edo gastu araua, edo biak.
Ez-betetzearen arrazoiak hauek izan dira: 
(Gunea-ko PEF aplikazioko lehenengo Excel liburuko “Arrazoiak” orriko informazioa garatu)

4.- DIRU SARREREN ETA GASTUEN JOERA AURREIKUSPENAK
Udalak bere diru sarreren edo gastuen politikan neurririk aplikatuko ez balu, hauxe izango litzateke aurreikusitako aurrekontu eszenarioa, kapituluka:
(Gunea-ko PEF aplikazioko lehenengo Excel liburuko “Eszenarioa” orriko informazioa transkribatu.)

5.- PLANAREN ABIAPUNTU DIREN EKONOMIA ETA AURREKONTU ALDAGAIEN AURREIKUSPENAK ETA AURREIKUSPEN HORIEN KASUAK
Plan hau egiteko, kontuan hartu da 2025-2026 aldirako aurreikuspen makroekonomikoen azken eguneratzea, Eusko Jaurlaritzako Ekonomia Zuzendariak 2025-04-03an egindakoa.
Dokumentu horretan, aurreikusten da 2025ean BPGa %2,1 haziko dela, eta 2026an %1,8.
Enpleguari dagokionez, Eusko Jaurlaritzak kalkulatu du urte arteko aldakuntza tasa %1,5 izango dela 2025ean, eta %1,2, berriz, 2026an. Era berean aurreikusi du 2025ean langabezia tasa %7,0 izango dela, eta 2026an %6,7.

6.- SENTSIBILITATEAREN ANALISIA, EGOERA EKONOMIKO ALTERNATIBOAK KONTUAN HARTUTA
Eusko Jaurlaritzaren, foru aldundien eta udalen arteko baliabide banaketaren eredua arrisku partekatuaren irizpidean oinarritzen da, eta ondorioz Udal Finantzaketarako Foru Funtsaren (UFFF) zenbatekoa zerga itunduen diru bilketaren mende dago zuzenean. Era berean, diru bilketa ekonomiaren bilakaeraren mende dago, eta Eusko Jaurlaritzak kalkulatu du bi urte horietarako aldakuntza tasa positiboak izango direla, aurreko puntuan jaso den bezala. Aurreko urteetako estatistiken arabera, UFFFaren aldakuntza tasak hauek izan dira:
UFFF
Urteko aldakuntza (%)	
2024	2,4	
2023	4,5	
2022	1,1	
2021	20,7	
2020	-6,9	

Udal zergei dagokienez, ikusita udalerriaren egitura ekonomikoa eta hori osatzen duten enpresen sendotasuna, ez du ematen udalaren diru sarrerak txikitzeko arriskurik dagoenik bi urte horietarako. Bestalde, zuhurtasun irizpideak aplikatuz, hirigintza lizentzien eta EIOZaren bidezko bilketaren aurreikuspenak gutxieneko balioetara egokitu dira.
Abian diren proiektuak gauzatzeko erritmoa kontuan hartuta, ez da espero diru laguntzengatik eta transferentziengatik izandako diru sarreren itzulketei aurre egin behar izatea. Bi urte hauetarako diru laguntza bidezko diru sarrera berrien aurreikuspena zuhurtzia irizpideekin egin da.
Gastuei dagokienez, azken inflazio datuek adierazten dute 2022tik aurrera izan ziren prezioen igoerak kontrolatuta daudela, nahiz eta muga zergen balizko eraginaren jarraipena egin beharko den. Bestalde, plan honek ez du jasotzen bi urte hauetan arau fiskalak ez betetzea ekar dezakeen proiektu berririk.

7.- PLANEKO NEURRIEN DESKRIBAPENA, KUANTIFIKAZIOA ETA APLIKAZIO EGUTEGIA
Udalak konpromisoa hartzen du neurri hauek aplikatzeko bere gastuetan: 
(Gunea-ko PEF aplikazioko bigarren Excel liburuko “Neurriak gastuetan” orriko informazioa transkribatu.)
Udalak konpromisoa hartzen du neurri hauek aplikatzeko bere sarreretan: 
(Gunea-ko PEF aplikazioko bigarren Excel liburuko “Neurriak sarreretan” orriko informazioa transkribatu.)
(Idazketa alternatiboa, hala badagokio: “Ez-betetzea eragin zuten arrazoiak puntualak baino ez ziren izan, eta joerak berez darama bi urte hauetan arau fiskalak betetzera; beraz, ez da beharrezkoa inolako neurririk hartzea”).

8.- ONDORIOA
Aurreko 7. paragrafoko neurriak aplikatuta 4. paragrafoko joerazko agertokiari, 5. eta 6. paragrafoetako hipotesiak kontuan hartuta, hau izango da aurrekontu agertokia: 
(Gunea-ko PEF aplikazioko hirugarren Excel liburuko “Eszenarioa” orriko informazioa transkribatu) 
(Gunea-ko PEF aplikazioko hirugarren Excel liburuko “Egonkortasuna” orriko informazioa transkribatu)